Ravioli met 3 verskillende vulsels | SARIE
Ravioli met 3 verskillende vulsels	deur Barbara Joubert
Ek gebruik bevrore spinasie. Laat die spinasie in ’n sif ontdooi. Braai 1 gekapte ui in so 2 eetlepels botter saam met 2 fyngedrukte huisies knoffel. Wanneer die ui deurskynend is, voeg 400 g spinasie by en braai vir so 5 minute. Gooi uit in bak en laat effens afkoel voor jy die Ricottakaas en eier byvoeg. Wanneer effens afgekoel, voeg 400 g Ricotta en 1 geklitste eier by. Roer met vurk deur – maak seker dat als goed gemeng is. Geur met sout en swartpeper.
Kap so 200 g wit sampioene effens op – nie te fyn nie. Braai 1 fyngekapte ui in ’n pan, saam met 250 g repies spek wat in klein blokkies gesny is. Voor die spek te bros raak, voeg sampioene by en braai tot gaar. Gooi uit in bak en laat afkoel. Voeg 200 g Ricotta by, meng goed en geur met swartpeper. Breek ’n hand vol vars basiliekruid by die mengsel. Proe voor jy sout bygooi, want die spek kan sout wees.